Държавен вестник, бр. 23, 2025 г., стр. 11

БРОЙ  23	
Д Ъ Р Ж А В Е Н  В Е С Т Н И К 	
СТР.  11   
ПОСТАНОВЛЕНИЕ № 18 
ОТ 14 МАРТ 2025 Г.
за изменение на Постановление № 46 на Ми­
нистерския съвет от 2020 г. за определяне 
на минимални диференцирани размери на 
паричните средства за физическа активност, 
физическо възпитание, спорт и спортно-турис­
тическа дейност на деца и учащи в институции 
в системата на предучилищното и училищното 
образование и във висшите училища (обн., 
ДВ, бр. 26 от 2020 г.; изм. и доп., бр. 18 от 
2021 г. и бр. 106 от 2023 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 ал. 1 се изменя така:
„(1) Необходимите парични средства по 
чл. 1 се определят ежегодно със Закона за 
държавния бюджет на базата на представени 
разчети за броя на децата, учениците, сту­
дентите и курсантите от Министерството на 
младежта и спорта, съобразно сроковете и 
етапите на бюджетната процедура за съот­
ветната година.“
§ 2. В чл. 3 ал. 6 се изменя така:
„(6) Броят на децата и учениците се определя 
въз основа на актуализирания списък-образец 
за учебната година към 31 декември от модул 
„Институции“ на Националната електронна 
информационна система за предучилищното и 
училищното образование на Министерството 
на образованието и науката.“
Заключителна разпоредба
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Росен Желязков
Главен секретар на Министерския съвет: 
Габриела Козарева
1468
РЕШЕНИЕ № 149
ОТ 14 МАРТ 2025 Г.
за предоставяне на концесия за добив на 
подземни богатства по чл. 2, ал. 1, т. 6 от 
Закона за подземните богатства – скално­
облицовъчни материали – варовици, от
находище „Парапански камък“, разполо­
жено в землищата на селата Царевец и 
Старо село, община Мездра, област Враца,
на „ЛОДЕКС Л“ ЕООД – гр. София
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона за 
подземните богатства (ДВ, бр. 98 от 2018 г.), 
§ 88 от преходните и заключителните разпо­
редби на Закона за изменение и допълнение 
на Закона за подземните богатства (ДВ, бр. 79 
от 2020 г.) и мотивирано предложение на 
министъра на енергетиката
МИНИСТЕРСКИЯТ СЪВЕТ
Р Е Ш И :
1. Предоставя концесия за добив на под­
земни богатства по чл. 2, ал. 1, т. 6 от Закона 
за подземните богатства (ЗПБ) – скалнообли­
цовъчни материали – варовици, представля­
ващи изключителна държавна собственост, 
от находище „Парапански камък“, разпо­
ложено в землищата на селата Царевец и 
Старо село, община Мездра, област Враца, 
описано в Акт за изключителна държавна 
собственост № 1798/18 август 2023 г., утвър­
ден от министъра на регионалното развитие 
и благоустройството, която се извършва със 
средства на концесионера и на негов риск.
2. Определя концесионна площ 136,8 дка, 
индивидуализирана с координатите на точки 
от № 1 до № 12 в Координатна система „БГС 
2005“, тип на координатите: кадастрални, 
съгласно приложението. В тези граници кон­
цесионната площ включва:
2.1. Находище „Парапански камък“ с площ 
22,4 дка, индивидуализирана с координатите 
на точки от № 1 до № 6 по външния кон­
тур на запасите и ресурсите в Координатна 
система „БГС 2005“, тип на координатите: 
кадастрални, съгласно схема и координатен 
регистър – неразделна част от концесионния 
договор.
2.2. Площите, необходими за осъществява­
не на дейностите по концесията, извън добива.
3. Определя срок на концесията 35 годи­
ни. Началният срок на концесията е датата 
на влизане в сила на концесионния договор.
4. Концесионният договор влиза в сила от 
датата, на която са изпълнени едновременно 
следните условия:
4.1. Влизането в сила на решение по оцен­
ка на въздействието върху околната среда 
(ОВОС), с което се одобрява осъществяването 
на инвестиционното предложение за добив и 
първична преработка на подземни богатства 
от находището, или на решение, с което е 
преценено да не се извършва ОВОС, поста­
новено по реда на глава шеста от Закона за 
опазване на околната среда (ЗООС) и чл. 31 
от Закона за биологичното разнообразие (ЗБР).
4.2. Предоставяне на банковата гаранция 
по т. 9.1.1.
5. До влизането в сила на концесионния до­
говор концесионерът има права на възложител 
на инвестиционно предложение по смисъла 
на Закона за опазване на околната среда.
6. Оп редел я п ряко за концесионер
„ЛОДЕКС Л“ ЕООД – гр. София – титуляр на 
Удостоверение за търговско откритие № 543 
от 27 март 2018 г., издадено от министъра на 
енергетиката.
7. Концесията да се осъществява при след­
ните условия: